Atbildes pretendentam iepirkuma “Portatīvo iekārtu uzlādes – uzglabāšanas skapju piegāde” (iepirkuma identifikācijas Nr. VTDT 2026/2).

1. Pasūtītājs skaidro, ka par līdzvērtīgu pieredzi tiks uzskatīta tieši tādu līgumu izpilde, kas saistīta ar uzlādes skapju vai līdzīgu specializētu uzlādes un elektroapgādes risinājumu piegādi un/vai uzstādīšanu.
Ņemot vērā, ka uzlādes skapji ir specifiskas elektroniskas un elektrotehniskas iekārtas ar īpašām drošības, uzlādes vadības, elektroinstalācijas un ekspluatācijas prasībām, Pasūtītājam ir būtiski pārliecināties par pretendenta profesionālo pieredzi tieši šādu risinājumu nodrošināšanā.
Līdz ar to vispārīga IT un elektronikas aprīkojuma (piemēram, datoru, planšetdatoru, mobilo telefonu vai citu standarta elektronikas iekārtu) piegādes pieredze pati par sevi netiks uzskatīta par pietiekamu, ja tā neapliecina pretendenta kompetenci darbā ar specializētiem uzlādes risinājumiem.

2. Pasūtītājs precizē, ka tehniskajā specifikācijā norādītie skapja izmēri ir noteikti kā maksimāli pieļaujamie izmēri, proti:

augstums – ne vairāk kā 105 cm,
dziļums – ne vairāk kā 55 cm,
platums – ne vairāk kā 75 cm.

Līdz ar to pretendenti drīkst piedāvāt arī mazāku izmēru risinājumus, ja tie pilnībā atbilst pārējām tehniskajām un funkcionālajām prasībām.

Vienlaikus Pasūtītājs neplāno palielināt maksimāli pieļaujamos izmērus, jo tie noteikti, ņemot vērā konkrētās izvietošanas vietas un pieejamās telpas ierobežojumus.
